Gabriel Macht

Gabriel S. Macht (født 22. januar 1972 i The Bronx i New York) er en amerikansk skuespiller som er best kjent for å ha spilt The Spirit i filmen med samme navn, samt for rollen som Harvey Specter i TV-serien Suits.

Tidlig liv 

Macht ble født i The Bronx, New York, som sønn av museumskurator og arkivar Suzanne Victoria Pulier og skuespiller Stephen Macht. Begge foreldrene er jøder. Han har tre søsken; Jesse, Ari Serbin, og Julie. Macht vokste opp i California fra han var fem år gammel. Etter high school uteksaminerte han fra Carnegie Mellon College of Fine Arts i 1994.

Karriere 

Macht var nominert til Best Young Motion Picture Actor Award for sin rolle i Why Would I Lie?, bare åtte år gammel. Han har opptrådt i mange film- og TV-roller, som f.eks. Første oppdrag (2003), A Love Song for Bobby Long (2004), Engelen i Arkhangelsk (2005) og Because I Said So (2007). I forbindelse med filmen Behind Enemy Lines (2001) tilbrakte Macht én uke på hangarskipet USS «Carl Vinson». Han hadde hovedrollen som The Spirit i filmen med samme navn, og selv om den gjorde det dårlig på kino, oppnådde den en viss kultstatus.

I juli 2010 ble det kjent at Macht var klar for den nye TV-serien Suits, som opprinnelig var kjent under arbeidstittelen A Legal Mind. TV-serien har blitt en suksess for både Macht og USA Network, og i august 2014 ble det klart at serien skulle få en femte sesong med 16 episoder.

Personlig liv 

Macht giftet seg med den australskfødte skuespillerinnen Jacinda Barrett i 2004. De fikk sitt først barn, datteren Satine Anais Geraldine Macht, 20. august 2007 i Los Angeles. Deres andre barn, sønnen Luca, ble født 26. februar 2014.

Macht er vegetarianer.

Filmografi 

 1980 – Why Would I Lie? – Jorge
 1998 – The Object of My Affection – Steve Casillo
 1999 – Simply Irresistible – Troy
 2000
 The Bookie's Lament – Charlie
 101 Ways (The Things a Girl Will Do to Keep Her Volvo) – Dirk
 The Audrey Hepburn Story''' – William Holden
 2001
 American Outlaws – Frank James
 Behind Enemy Lines – Lt. Jeremy Stackhouse
 2002 – Bad Company – Offiser Seale
 2003
 Første oppdrag – Zack
 Grand Theft Parsons – Gram Parsons
 2004 – A Love Song for Bobby Long – Lawson Pines
 2006 – The Good Shepherd – John Russell jr.
 2007 – Because I Said So – Johnny Dresden
 2008 – The Spirit – Denny Colt/The Spirit
 2009
 Whiteout – Robery Pryce
 One Way to Valhalla – Bo Durant
 2010
 Middle Men – Buck Dolby
 Love & Other Drugs – Trey Hannigan
 2011
 S.W.A.T.: Firefight – Paul Cutler
 A Bag of Hammers – Wyatt
 2013 – Breaking at the Edge – Detektiv Williams

 TV-serier 

 1991 – Beverly Hills 90210 – Tal Weaver
 1995 – Follow the River – Johnny Draper
 1997 – Spin City – den nakne mannen
 1998 – Sex og Singelliv – Barkley
 1999 – Wasteland – Luke
 2000 – The Others – Dr. Mark Gabriel
 2005
 Numb3rs – Don Eppes
 Engelen i Arkhangelsk – R.J. O'Brian
 2011-2019; Suits'' – Harvey Specter

Referanser

Eksterne lenker 
 

Skuespillere fra USA
Personer fra New York City
Fødsler i 1972